NYT: Teoriile conspirației despre Covid-19. Cum a ajuns numele lui Bill Gates în centrul zvonurilor false.
Epidemia de coronavirus a generat răspândirea unor teorii ale conspirației. NYT – a scris despre "Laboratoare secrete, vindecări magice, comploturi guvernamentale. În pofida eforturilor companiilor online, informaţiile false despre coronavirus proliferează în lume". OMS a anunţat că încearcă să contracareze o "infoepidemie".
Extinderea epidemiei de coronavirus în lume a generat şi răspândirea informaţiilor false pe platformele de socializare online despre presupuse conspiraţii ori remedii, scrie cotidianul The New York Times."Mai întâi au fost zvonuri conspiraționiste pe reţele de sociale online despre producerea coronavirusului într-un laborator secret din China. Apoi, s-a vorbit despre medicamente false – geluri, lichide şi prafuri care întăresc imunitatea faţă de virus. Ulterior, au apărut acuzaţii false despre guverne, celebrităţi şi tensiuni sociale rasiale. Taiwanul ar fi ascuns numărul deceselor, iar epidemia ar scăpa de sub control. Bill Gates, cofondatorul Microsoft care acum deţine o organizatie filantropică, ar fi fost în spatele răspândirii virusului, italienii ar fi organizat proteste, acuzând chinezii că aduc virusul în ţara lor. Niciuna dintre aceste informaţii nu a fost adevărată", notează NYT într-un articol intitulat "Răspândirea informaţiilor eronate despre virus afectează eforturile Facebook şi Twitter / Laboratoare secrete, vindecări mafice, comploturi guvernamentale. În pofida eforturilor companiilor online, informaţiile false despre coronavirus proliferează în lume".Facebook, Google și Twitter au anunțat eliminarea informațiilor false despre coronavirusPe măsură ce coronavirusul s-a răspândit în lume, la fel s-au răspândit şi informaţiile eronate, în ciuda eforturilor agresive ale rețelelor sociale pentru oprirea informaţiilor de acest tip. Facebook, Google şi Twitter au anunţat eliminarea informaţiilor eronate despre coronavirus imediat ce le depistează şi lucrează cu Organizaţia Mondială a Sănătăţii şi cu instituţii guvernamentale pentru a se asigura că oamenii primesc informaţii precise.Însă o analiză efectuată de cotidianul The New York Times a depistat zeci de videoclipuri, imagini şi mesaje scrise pe aceste platforme sociale online, iar aceste postări par să fi scăpat de controale. Postările nu s-au limitat la limba engleză. Multe au fost iniţial în limbi precum hindusă, urdu, ebraică şi farsi, situaţie ce reflectă traiectoria de propagare a virusului în lume.Site-uri fictive despre coronavirusExperţii în securitate informatică au descoperit şi faptul că hackeri creează site-uri fictive care susţin că au informaţii despre coronavirus. De fapt, sunt capcane digitale, care au rolul de a sustrage datele personale ale celor care le accesează.Răspândirea informaţiilor false despre coronavirus relevă lupta pe care o poartă specialiştii şi companiile online. Chiar şi când aceste companii sunt determinate să protejeze adevărul, adesea sunt depăşite de acţiunile persoanelor care răspândesc minciuni prin internet.Foto: Profimedia Images.